pythainlp/thai-wiki-dataset-v3 huggingface dataset:
โฆเซ เบเซร์รา

โฆเซ เบเซร์รา (José Becerra) เป็นอดีตแชมป์โลกชาวเม็กซิโก เกิดที่กวาดาลาฮาราเมื่อ 15 เมษายน พ.ศ. 2479 สถิติการชก 75 ครั้ง ชนะ 68 (น็อค 42) เสมอ 3 แพ้ 4
== ประวัติ ==
เบเซอร์ราขึ้นชกมวยสากลครั้งแรกเมื่อ 30 สิงหาคม พ.ศ. 2496 ชนะน็อค เรย์ โกเมซ ยก 4 ที่เม็กซิโก ชกชนะรวดมาตลอด มาชกแพ้ครั้งแรกเมื่อ 18 กุมภาพันธ์ พ.ศ. 2499 แพ้คะแนน กัชโชโร มาร์ติเนซ ที่ เม็กซิโก เบเซอร์รามีโอกาสได้ชิงแชมป์โลกรุ่นแบนตัมเวตครั้งแรกเมื่อ 8 กรกฎาคม พ.ศ. 2502 ปรากฏว่าเป็นฝ่ายชนะน็อกอัลฟองเซ อลิมี ยก 8 ที่แคลิฟอร์เนียได้แชมป์มาครอง ลังจากได้เป็นแชมป์ เขาขึ้นชกนอกรอบในอีกสามเดือนถัดมา ชนะน็อค วัลท์ อินแกรม ยก 9 ซึ่งหลังจากการชกครั้งนี้ อินแกรมได้รับความกระทบกระเทือนมากจนเสียชีวิตไปในที่สุด หลังจากนั้นชกป้องกันแชมป์ไว้ได้ 2 ครั้ง ก่อนจะชกนอกรอบเมื่อ 30 สิงหาคม พ.ศ. 2503 แพ้น็อก อีลอย ซานเชส ยก 8 ทำให้เบเซอร์ราถึงกับประกาศสละแชมป์โลกและแขวนนวมไป เบเซอร์รากลับมาชกอีกครั้งเมื่อ 13 ตุลาคม พ.ศ. 2505  โดยเป็นการชกเป็นการกุศลเพื่อหาเงินช้วยเหลือรูดี้ โกโรนาโด ที่ได้รับบาดเจ็บจากการชกมวย ซึ่งเบเซอร์ราเป็นฝ่ายชนะคะแนน อัลเบร์โต มาร์ติเนซไปอย่างสูสี หลังจากนั้น เบเซอร์ราได้มอบเงินรายได้ของเขาจากการชกครั้งนี้ให้ครอบครัวของโกโรนาโดแล้วจึงแขวนนวมไปอย่างถาวร
== เกียรติประวัติ ==
แชมป์โลกรุ่นแบนตัมเวต
* ชิง 8 กรกฎาคม 2502 ชนะน็อก อัลฟองเซ อลิมี ยก 8
* ป้องกันแชมป์ครั้งที่ 1, 4 กุมภาพันธ์ 2503 ชนะน็อก อัลฟองเซ อลิมี ยก 9
* ป้องกันแชมป์ครั้งที่ 2, 23 พฤษภาคม 2503 ชนะคะแนน เคนจิ โยเนกุระ ที่ ญี่ปุ่น
* 2504 สละแชมป์
== อ้างอิง ==
ย้อนอดีตมวยดัง. จอมน็อกเอาต์ชาวจังโก้ โฮเซ่ เบเซอร์รา. นิตยสารมวยโลก. ปีที่ ฉบับที่ 716 27 พฤษภาคม – 2 มิถุนายน พ.ศ. 2541 หน้า 38 – 39
นักมวยสากลชาวเม็กซิโก
แชมป์โลก เดอะริง
บุคคลจากกัวดาลาฮารา
หมดสติชั่วคราว

หมดสติชั่วคราว (syncope, "ซิงคะพี") คือการที่ผู้ป่วยมีทั้งอาการหมดสติและกล้ามเนื้ออ่อนแรงทั่วตัว พร้อมกัน มีลักษณะเฉพาะคือ เป็นเร็ว เป็นอยู่ไม่นาน และหายได้เอง ส่วนใหญ่เกิดจากการที่มีเลือดไปเลี้ยงสมองน้อยลงจากสาเหตุต่างๆ ที่พบบ่อยคือภาวะความดันเลือดต่ำ บางครั้งอาจพบมีอาการนำมาก่อน เช่น เวียนศีรษะ เหงื่อแตก ตัวซีด ตาลาย คลื่นไส้ อาเจียน หรือร้อนวูบวาบ เป็นต้น ขณะมีอาการอาจมีกล้ามเนื้อกระตุกเป็นระยะเวลาสั้นๆ ได้ กรณีที่ไม่ได้หมดสติโดยสิ้นเชิงและกล้ามเนื้อยังมีความตึงตัวอยู่บ้างอาจเรียกว่า วิงเวียน หรือ presyncope/lightheadedness ในทางการแพทย์แนะนำให้ตรวจรักษาผู้ป่วยที่มีอาการวิงเวียนแบบเดียวกันกับผู้ป่วยที่มีอาการหมดสติชั่วคราว
สาเหตุของอาการนี้มีหลากหลาย มีตั้งแต่สาเหตุที่ไม่เป็นอันตรายใดๆ ไปจนถึงอาจเป็นอันตรายถึงแก่ชีวิต แบ่งออกเป็น 3 กลุ่มหลักๆ ได้แก่ จากระบบหัวใจหลอดเลือด จากระบบประสาท และจากการเปลี่ยนท่าทาง สาเหตุจากระบบหัวใจหลอดเลือดคิดเป็นประมาณ 10% ของทั้งหมด และมักเป็นกลุ่มที่อาจมีอันตรายได้มากที่สุด ส่วนจากระบบประสาทนั้นพบบ่อยที่สุด สาเหตุที่เกี่ยวกับหัวใจที่สำคัญ เช่น หัวใจเต้นผิดจังหวะ โรคลิ้นหัวใจ โรคกล้ามเนื้อหัวใจ และการอุดกั้นหลอดเลือดจากสาเหตุต่างๆ เช่น ลิ่มเลือดอุดหลอดเลือดปอด หรือการฉีกเซาะของหลอดเลือดเอออร์ตา เป็นต้น การหมดสติชั่วคราวที่มีสาเหตุจากระบบประสาทเกิดขึ้นเมื่อหลอดเลือดขยายและหัวใจเต้นช้าลงอย่างไม่สัมพันธ์กัน อาจเกิดจากมีสิ่งกระตุ้น เช่น การเห็นเลือด ความเจ็บปวด ความรู้สึกรุนแรง หรือกิจกรรมบางอย่าง เช่น การปัสสาวะ การอาเจียน หรือการไอ การถูกกระตุ้นที่บริเวณคารอทิดไซนัสซึ่งอยู่บริเวณคอก็สามารถทำให้เกิดการหมดสติชั่วคราวจากระบบประสาทได้อีกทางหนึ่ง สาเหตุกลุ่มสุดท้ายคือเกิดจากการลดลงอย่างรวดเร็วของความดันเลือดเมื่อเปลี่ยนท่าทาง เช่น จากนอนอยู่เปลี่ยนเป็นยืนขึ้น เป็นต้น เรียกว่าภาวะความดันโลหิตต่ำเมื่อมีการเปลี่ยนท่า พบได้ในคนที่กินยาบางชนิด และยังสัมพันธ์กับภาวะขาดน้ำ การเสียเลือด หรือการติดเชื้อ ได้ด้วย นอกจากนี้ยังพบว่าการเกิดภาวะหมดสติชั่วคราวส่วนหนึ่งสัมพันธ์กับปัจจัยทางพันธุกรรมด้วย
การหาสาเหตุที่ดีที่สุดทำได้โดยการซักประวัติ การตรวจร่างกาย และการตรวจคลื่นไฟฟ้าหัวใจ โดยการตรวจคลื่นไฟฟ้าหัวใจจะช่วยให้สามารถตรวจพบภาวะหัวใจเต้นผิดจังหวะ โรคหลอดเลือดหัวใจ และความผิดปกติทางไฟฟ้าอื่นๆ ของหัวใจ เช่น กลุ่มอาการระยะคิวทียาว และกลุ่มอาการบรูกาดา เป็นต้น ผู้ป่วยหมดสติชั่วคราวที่มีสาเหตุมาจากหัวใจมักมีประวัติอาการนำมาก่อนด้วย การตรวจพบความดันเลือดต่ำและชีพจรเร็วหลังการหมดสติมักบ่งบอกว่ามีการสูญเสียน้ำหรือเลือด ในขณะที่การตรวจพบออกซิเจนในเลือดต่ำมักพบร่วมกับการเกิดลิ่มเลือดอุดตันที่หลอดเลือดปอด ในผู้ป่วยบางรายที่สาเหตุยังไม่ชัดเจน อาจจำเป็นต้องตรวจเพิ่มเติมด้วยเครื่องมืออื่นๆ เช่น การฝังอุปกรณ์บันทึกสัญญาณ การตรวจด้วยเตียงแบบหมุนได้ หรือการตรวจด้วยการนวดคารอทิดไซนัส เป็นต้น โดยทั่วไปแล้วไม่จำเป็นต้องทำซีทีสแกนยกเว้นจะมีข้อบ่งชี้ ภาวะอื่นที่ใกล้เคียงกันที่อาจต้องนึกถึงและตรวจ ได้แก่ อาการชัก โรคหลอดเลือดสมองเฉียบพลัน สมองกระทบกระเทือน ออกซิเจนต่ำ น้ำตาลในเลือดต่ำ การเป็นพิษจากยา และโรคทางจิตเวชบางอย่าง เป็นต้น การรักษาจะขึ้นกับสาเหตุ ผู้ป่วยกลุ่มเสี่ยงสูงจากการตรวจเบื้องต้นอาจต้องเข้ารับการรักษาหรือสังเกตอาการในโรงพยาบาลเพื่อติดตามอาการและการเต้นของหัวใจ
==อ้างอิง==
==แหล่งข้อมูลอื่น==
อาการและอาการแสดงที่เกี่ยวกับการรับรู้ ความรู้สึกสัมผัส ภาวะทางอารมณ์ และพฤติกรรม
เส้นเวลาของอนาคตไกล

== สัญลักษณ์ภาพ ==
== อนาคตของโลก ระบบสุริยะ และเอกภพ ==
== การสำรวจอวกาศและยานอวกาศ ==
== เหตุการณ์ทางดาราศาสตร์ ==
==การทำนายปฏิทิน==
== แผนภาพเส้นเวลา ==
สำหรับแผนภาพเส้นเวลาสเกลลอการิทึมของเหตุการณ์เหล่านี้ ดูที่:
แผนภาพเส้นเวลาของจักรวาล (ถึง 8 พันล้านปีนับจากปัจจุบัน)
แผนภาพเส้นเวลาของยุคแห่งดวงดาว (Stelliferous Era) (ถึง 1020 ปีนับจากปัจจุบัน)
แผนภาพเส้นเวลาจากบิกแบงถึงฮีทเดธ (ถึง 101000 ปีนับจากปัจจุบัน)
== ดูเพิ่ม ==
ตำแหน่งของโลกในเอกภพ
เอกภพและการอยู่รอด
เทระวินาทีและนานกว่านั้น
เส้นเวลาของประวัติศาสตร์ธรรมชาติ
เส้นเวลาของบิกแบง
เส้นเวลาของอนาคตใกล้
== หมายเหตุ ==
== รายการอ้างอิง ==
== แหล่งข้อมูลอื่น ==
Numberphile explains Pointcare recurrence 
สหัสวรรษ
เส้นเวลา
อนาคตไกล
วัดจันทร์เจริญสุข

วัดจันทร์เจริญสุข เป็นวัดพระพุทธศาสนานิกายเถรวาท สังกัดคณะสงฆ์มหานิกาย ภาค 15 ตั้งอยู่เลขที่ 22 หมู่ 10 ตำบลบ้านปรก อำเภอเมือง จังหวัดสมุทรสงคราม  75000
== ประวัติ ==
วัดจันทร์เจริญสุข เป็นวัดเก่าวัดหนึ่ง สร้างมาแต่ประมาณ พ.ศ. 2402 มีอุโบสถไม้วัดจันทร์เจริญสุขหันหน้าออกสู่ทิศเหนือ ซึ่งมีทางเดินไปอุโบสถหลังใหม่ที่ก่อ อิฐถือปูน สิ่งที่เป็นบริบทสำคัญของพระอุโบสถไม้ประกอบไปด้วยซุ้มเสมาทรงกูบ  และเจดีย์รายที่มีทั้งทรงปรางค์  ทรงเครื่อง  และเจดีย์ทรงเครื่องแบบพื้นเมืองที่ดัดแปลงจากเจดีย์ย่อเหลี่ยมไม้สิบสอง
ทิศใต้มีขอบเขตติดกับแม่น้ำแม่กลอง
ทิศตะวันออกติดกับศูนย์การศึกษานอกโรงเรียน
ทิศตะวันตกเป็นลานกว้างซึ่งถัดไปเป็นพื้นที่ที่กำลังก่อสร้างอาคารใหม่
==ปูชนียวัตถุ/ปูชนียสถาน==
พระพุทธรูปปางห้ามญาติ และ  ปางห้ามสมุทร หล่อด้วยทองสัมฤทธิ์พระเกตุถอดได้ บรรจุพระธาตุไว้
พระประธานหล่อด้วยทองสัมฤทธิ์ประดิษฐานในอุโบสถ   หลังใหม่  สร้างในสมัย  พระครูสมุทรมงคล พ.ศ. 2490
ต้นเจ้าแม่ประดู่ ต้นไม้ศักดิ์สิทธิ์
สรีระร่าง ที่ไม่เน่าไม่เปื่อยของ  พระครูสมุทรมงคล  (สาย  สุมงฺคโล เอี่ยมสะอาด )อดีตเจ้าอาวาสวัดจันทร์เจริญสุข
===ถาวรวัตถุ===
อุโบสถไม้สักทอง สร้างด้วยไม้สักทองเก่าแก่มาก      อายุกว่า 150 ปีแล้ว
อุโบสถสถาปัตยกรรมไทยหลังใหม่  พระครูสมุทรมงคล สร้างอุโบสถ หลังใหม่ขึ้น ได้รับพระราชทานวิสุคามสีมา เมื่อวันที่ 10 พฤศจิกายน พ.ศ. 2515 (กว้าง 40 เมตร  ยาว 40 เมตร )ได้จัดงานผูกพัทธสีมา เมื่อ 9 -15กุมภาพันธ์ พ.ศ. 2518
บุษบกปิดทองคำแท้ย่อเหลี่ยมมุมไม้สิบสอง 1 หลัง
กุฎิสงฆ์ทรงไทยไม้สัก จำนวน  11  หลัง
ศาลการเปรียญสถาปัตยกรรมไทย 2 ชั้น จำนวน  1 หลัง
หอกลอง - หอระฆัง ไม้ทรงไทย 2 ชั้น จำนวน  2 หลัง สร้างเมื่อ วันที่ 22 เมษายน พ.ศ. 2557
หอระฆังคอนกรีตเสริมเหล็ก 2 ชั้น สถาปัตยกรรมทรงไทย  1 หลัง
ศาลาท่าน้ำทรงไทย จำนวน  2   หลัง
โรงครัว จำนวน 1 หลัง
ศาลาทรงไทย สร้างด้วยไม้สักทอง จัตุรมุข 2 ชั้น สร้างเมื่อวันที่  2  มีนาคม  พ.ศ. 2548
ศาลาทรงไทย  ตรีมุข บุรพาจารย์  สร้างเมื่อ วันที่   27  ก.พ.  พ.ศ. 2555
หอสมุดเมธาธรรมสถาปัตยกรรมจีน  1 หลัง สร้างเมื่อ  พ.ศ. 2558
รูปหล่อท้าวเวสสุวรรณ  สูง 4.50  เมตร
ศาลาทรงไทยประดิษฐานพระป่าเลไลย์ 1 หลัง
ศาลาเอนกประสงค์  กว้าง 21 เมตร   ยาว  40 เมตร  1 หลัง  สร้างเมื่อ พ.ศ. 2559
==เจ้าอาวาส==
พระอธิการทรัพย์  เจ้าอาวาสรูปแรก
พระอธิการเขียน
พระอธิการสวาท
พระแจ้ง
พระใจ
พระครูเหว่า
พระอธิการผึ่ง
พระครูแหร่ม
พระรอด
พระครูสมุทรมงคล ( สาย   สุมงฺคโล ) พ.ศ. 2483 ถึง พ.ศ. 2518
พระครูสมุทรนวการ (สวัสดิ์   อภิสมาจาโร )  พ. ศ. 2518 ถึง พ.ศ. 2542
พระครูรัตนปัญญาโสภณ     ( โชคชัย    ธมฺมทฺธโช ) พ.ศ. 2542 ถึงปัจจุบัน
==อ้างอิง==
กรมการศาสนา, ประวัติวัติทั่วราชอาณาจักร เล่ม 14 (โรงพิมพ์กรมการศาสนา), 2530 หน้า 97.
ข้อมูลวัดจันทร์เจริญสุข
จันทร์เจริญสุข
ปลาซิวข้าวสารชวา

ปลาซิวข้าวสารชวา (Javanese ricefish; ) ปลาน้ำจืดขนาดเล็กชนิดหนึ่ง ในวงศ์ปลาซิวข้าวสาร (Adrianichthyidae)
มีลำตัวค่อนข้างหนาและยาว มีแถบสีดำข้างลำัตัว ปลายสุดของเส้นที่คอดหางจะขยายออกเป็นรูปวงรีหรือจุดค่อนข้างกลม ครีบทั้งหมดใสโปร่งแสง บริเวณหลังมีสีน้ำตาลอ่อนคล้ำ ด้านท้องสีขาว ขนาดโตเต็มที่ประมาณ 13 เซนติเมตร
เป็นปลาที่หากินและอาศัยอยู่บริเวณพื้นท้องน้ำ ในแหล่งน้ำขนาดใหญ่ที่มีคุณภาพน้ำดีมีออกซิเจนละลายในน้ำปริมาณสูงและมีอุณหภูมิเย็น แพร่กระจายพันธุ์ตั้งแต่ภาคใต้ของไทย, มาเลเซีย, สิงคโปร์ และอินโดนีเซีย
นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุืได้ในที่เลี้ยงได้แล้ว 
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
สกุลออรีเซียส
ปลาตู้
ภาษาคือภาษาย่อยที่มีทัพบกและทัพเรือ

ภาษาคือภาษาย่อยที่มีทัพบกและทัพเรือ (a language is a dialect with an army and a navy) เป็นสำนวนหนึ่ง ที่กล่าวถึงการตัดสินโดยอำเภอใจว่าอะไรคือภาษาและอะไรคือภาษาย่อยหรือภาษาถิ่น สำนวนนี้กล่าวว่า สถานภาพทางการเมืองและสังคมมักมีอิทธิพลต่อมุมมองของผู้คนว่า ภาษาที่ใช้ในสังคมนั้นควรจัดเป็นภาษาถิ่นหรือไม่ นักวิชาการทางด้านภาษายิดดิชและนักภาษาศาสตร์เชิงสังคม แมกซ์ ไวน์ไรค์ (Max Weinreich) เป็นผู้ที่ทำให้สำนวนนี้เป็นที่รู้จักในโลกภาษาศาสตร์ ซึ่งเป็นสำนวนที่แนะนำโดยลูกศิษย์ของแมกซ์ ไวน์ไรค์
== ความหมาย ==
ในสำนวน "ภาษาคือภาษาย่อยที่มีทัพบกและทัพเรือ" นั้น คำว่า "กองทัพ" เปรียบเทียบกับผู้ที่มีอำนาจปกครองประเทศหนึ่งอยู่ (ผู้ใดมีกองทัพผู้นั้นมีอำนาจ) ฉะนั้นผู้ที่มีกองทัพก็เป็นผู้ที่สามารถกำหนดได้ว่าอะไรคือภาษาอะไรคือภาษาถิ่น อาทิ ในประเทศไทย รัฐบาลไทยกำหนดว่า ภาษาประจำชาติคือ ภาษาไทยมาตรฐาน แต่ภาษาอื่น ๆ ที่พูดในประเทศถือเป็นภาษาถิ่น เป็นต้น ในขณะเดียวกันบ้างก็ถือว่าภาษาไทยถิ่นอีสานเป็นภาษาถิ่นหนึ่งของภาษาไทย (a dialect of Thai) แต่บ้างก็ถือว่าเป็นภาษาถิ่นหนึ่งของภาษาลาว (a dialect of Lao)
== ในสแกนดิเนเวีย ==
ในสแกนดิเนเวีย ผู้พูดภาษานอร์เวย์ ผู้พูดภาษาเดนมาร์ก และ ผู้พูดภาษาสวีเดน สามารถสื่อภาษาของตัวเองกับผู้พูดที่มาจากนอร์เวย์ เดนมาร์ก และ สวีเดน กันได้เป็นอย่างดี อย่างไรก็ตาม แต่ละรัฐก็ไม่ถือว่าภาษาของตนเองเป็นภาษาถิ่นของภาษาเดียวกัน รัฐบาลในสามประเทศนี้ไม่กำหนดว่าภาษาตนเองเป็น ภาษาสแกนดิเนเวียถิ่นนอร์เวย์ ภาษาสแกนดิเนเวียถิ่นเดนมาร์ก และภาษาสแกนดิเนเวียถิ่นสวีเดน เป็นต้น
== ในเอเชียใต้ ==
ในประเทศอินเดีย และ ประเทศปากีสถาน ผู้พูดภาษาฮินดี กับ ผู้พูดภาษาอูรดู สามารถใช้ภาษาแม่ของตนเองสื่อสารและเข้าใจกันได้เป็นอย่างดี แต่รัฐบาลของสองประเทศไม่ถือว่าทั้งสองภาษานั้นเป็นภาษาเดียวกัน หรือว่าเป็นภาษาเดียวกันที่ใช้ในต่างท้องถิ่น แต่กลับถือว่าสองภาษานี้เป็นภาษาที่แยกกัน โดยภาษาฮินดีเป็นภาษาที่พูดโดยชาวฮินดู และ ภาษาอูรดูโดยชาวมุสลิม
== ในประเทศจีน ==
ในประเทศจีน ภาษาจีนกลาง ภาษาจีนแต้จิ๋ว ภาษาจีนกวางตุ้ง ภาษาจีนเซี่ยงไฮ้ ฯลฯ เป็นภาษาที่ผู้พูดมิสามารถฟังเข้าใจกันได้เลย แต่รัฐบาลจีนถือว่าภาษาเหล่านี้เป็นภาษาเดียวกันเพียงแต่ใช้ในต่างท้องถิ่น
== อ้างอิง ==
== อ่านเพิ่ม ==
ภาษาศาสตร์สังคม
สำนวน
วิทยาภาษาถิ่น
สุชีน เอ่งฉ้วน

นายสุชีน เอ่งฉ้วน เป็นอดีตสมาชิกสภาผู้แทนราษฎรจังหวัดกระบี่ สังกัดพรรคประชาธิปัตย์ และเป็นบุตรชายของ อาคม เอ่งฉ้วน อดีตรัฐมนตรีและแกนนำพรรคประชาธิปัตย์
== ประวัติ ==
สุชีน เอ่งฉ้วน เกิดเมื่อวันที่ 25 พฤษภาคม พ.ศ. 2521 เป็นบุตรของนายอาคม เอ่งฉ้วน กับนางปราณี เอ่งฉ้วน (สกุลเดิม : อังคเสถียร) สำเร็จการศึกษาชั้นมัธยมศึกษาจากโรงเรียนสวนกุหลาบวิทยาลัย ระดับปริญญาตรีทางด้านบริหารธุรกิจ จากมหาวิทยาลัยหอการค้าไทย กรุงเทพมหานคร และปริญญาโท สาขาการจัดการ จากมหาวิทยาลัยราชภัฏสุราษฎร์ธานี
== งานการเมือง ==
สุชีน เอ่งฉ้วน ประกอบธุรกิจเคเบิลทีวีในจังหวัดกระบี่ และเป็นประธานสาขาพรรคประชาธิปัตย์ จังหวัดกระบี่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎรจังหวัดกระบี่ เขต 2
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคประชาธิปัตย์ แต่ไม่ได้รับการเลือกตั้ง ต่อมาในปี 2565 เขาย้ายไปร่วมงานกับพรรครวมไทยสร้างชาติ
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองกระบี่
นักการเมืองไทย
สมาชิกสภาผู้แทนราษฎรจังหวัดกระบี่
พรรคประชาธิปัตย์
พรรครวมไทยสร้างชาติ
บุคคลจากโรงเรียนสวนกุหลาบวิทยาลัย
บุคคลจากคณะบริหารธุรกิจ มหาวิทยาลัยหอการค้าไทย
บุคคลจากมหาวิทยาลัยราชภัฏสุราษฎร์ธานี
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
โรคสติลล์ที่เริ่มเป็นในผู้ใหญ่

โรคสติลล์ที่เริ่มเป็นในผู้ใหญ่ (adult-onset Still's disease) หรือ โรคสติลล์ในผู้ใหญ่ (adult Still's disease) เป็นโรคของการอักเสบทั่วร่างอย่างหนึ่ง มีอาการตามแบบฉบับ (classic presentation) ได้แก่ มีไข้สูงต่อเนื่องยาวนาน ปวดข้อ และมีผื่นลักษณะเฉพาะสีชมพูคล้ายสีเนื้อปลาแซลมอน (salmon-colored rash) ถือเป็นโรคที่ต้องวินิจฉัยด้วยการแยกโรคอื่นออก การตรวจระดับของเฟอร์ไรติน (โปรตีนชนิดหนึ่งในเลือดซึ่งมีหน้าที่จับกับเหล็ก) อาจพบว่าสูงขึ้นในผู้ป่วยโรคสติลล์ ผู้ป่วยอาจมีอาการแรกเริ่มที่คล้ายคลึงกับโรคอื่นๆ ที่ทำให้เกิดการอักเสบ รวมถึงโรคภูมิต้านตนเองชนิดอื่นๆ ซึ่งต้องวินิจฉัยแยกออกไปให้ได้ก่อน
ผู้ป่วยส่วนใหญ่จะมีพยากรณ์โรคดี แต่หากมีอาการที่เกี่ยวข้องกับปอด หัวใจ หรือไต ผู้ป่วยอาจมีภาวะแทรกซ้อนที่อาจเป็นอันตรายถึงชีวิต จากผลของโรคที่เกิดกับอวัยวะเหล่านี้ได้ การรักษาแรกเริ่มใช้สเตอรอยด์ เช่น เพรดนิโซโลน ยาอื่นๆ อาทิ ยาต้านอินเตอร์ลิวคินวัน (เช่น อานาคินรา) อาจใช้รักษาได้ หากรักษาด้วยสเตอรอยด์ขนาดปกติแล้วไม่ได้ผล
โรคนี้มีความคล้ายคลึงกับโรคข้ออักเสบไม่ทราบสาเหตุในเด็ก (Systomic-onset juvenile idiopathic arthritis) ซึ่งเรียกอีกอย่างว่า โรคสติลล์
==อาการและอาการแสดง==
ผู้ป่วยส่วนใหญ่มีอาการแรกเริ่มได้แก่ ปวดข้อ ไข้สูง ผื่นสีชมพูอมส้ม ตับโต ม้ามโต ต่อมน้ำเหลืองโต ตรวจเลือดพบเม็ดเลือดขาวมากกว่าปกติ ผลตรวจรูมาตอยด์แฟกเตอร์และแอนตินิวเลียร์แอนติบอดีมักให้ผลลบ และตรวจระดับเฟอร์ไรตินในเลือดมักมีค่าสูง
ข้ออักเสบ
โรคหายาก
ประธานาธิบดีอุซเบกิสถาน

ประธานาธิบดีอุซเบกิสถาน หรือเรียกอย่างเป็นทางการว่า ประธานาธิบดีแห่งสาธารณรัฐอุซเบกิสถาน (Oʻzbekiston Respublikasining Prezidenti, Ўзбекистон Республикасининг Президенти) เป็นประมุขแห่งรัฐและผู้มีอำนาจบริหารในอุซเบกิสถาน สำนักงานประธานาธิบดีก่อตั้งขึ้นในปี ค.ศ. 1991 แทนที่ตำแหน่งประธานรัฐสภาสูงสุดของสหภาพโซเวียต สาธารณรัฐสังคมนิยมโซเวียตอุซเบก ซึ่งมีมาตั้งแต่ปี ค.ศ. 1925 ประธานาธิบดีได้รับการเลือกตั้งโดยตรงในวาระ 5 ปี โดยพลเมืองของอุซเบกิสถานที่มีอายุครบ 18 ปีบริบูรณ์
อิสลอม แกรีมัฟ เป็นประธานาธิบดีอุซเบกิสถานที่ดำรงตำแหน่งนานถึง 25 ปีหลังจากสถาปนาตำแหน่ง เขาชนะการเลือกตั้งติดต่อกัน 3 ครั้ง การเลือกตั้งครั้งที่ 3 เกิดความขัดแย้งมากที่สุดเนื่องจากเขาได้รับเลือก 2 ครั้ง ซึ่งรัฐธรรมนูญฉบับปัจจุบันกำหนดเงื่อนไขไว้สูงสุด 2 วาระ คำอธิบายอย่างเป็นทางการคือวาระแรกของเขาที่ดำรงตำแหน่งเป็นเวลา 5 ปีอยู่ภายใต้รัฐธรรมนูญฉบับก่อนและไม่นับรวมกับขีดจำกัดใหม่ เขาเสียชีวิตในตำแหน่งเมื่อวันที่ 2 กันยายน ค.ศ. 2016 การประชุมร่วมกันของทั้ง 2 สภา ของสภาสูงสุดของอุซเบกิสถาน ได้แต่งตั้งนายกรัฐมนตรีชัฟแกต มือร์ซียอยิฟ เป็นประธานาธิบดีชั่วคราวเมื่อวันที่ 8 กันยายน ค.ศ. 2016 ในเดือนธันวาคม ค.ศ. 2016 มือร์ซียอยิฟได้รับเลือกเป็นประธานาธิบดีด้วยคะแนนนิยม แม้ว่าผู้สังเกตการณ์จากนานาชาติจะมองว่าการเลือกตั้งไม่เสรีและยุติธรรม เนื่องจากข้อจำกัดในการรายงานของสื่อและการยัดเยียดบัตรลงคะแนน
==ประธานาธิบดีอุซเบกิสถาน==
{| border="1" cellpadding="4" cellspacing="1" style="margin: 1em 1em 1em 0; background: #FFFFFF; border: 1px #aaa solid; text-align:center; border-collapse: collapse; font-size: 95%;"
|- style="background:#cccccc"
| ลำดับ(สมัย) || รูป || รายนาม || เริ่มวาระ || สิ้นสุดวาระ
|-
| bgcolor="#00FF00"| 1 || 100px || อิสลอม แกรีมัฟ || 29 ธันวาคม พ.ศ. 2534 || 2 กันยายน พ.ศ. 2559
|-
| bgcolor="#00FF00"| - || 100px || นึฆมาตึลลา โยลดอชิฟ || 2 กันยายน พ.ศ. 2559 || 8 กันยายน พ.ศ. 2559
|-
| bgcolor="#00FF00"| 2 || 100px || ชัฟแกต มือร์ซียอยิฟ ||14 ธันวาคม พ.ศ. 2559 || อยู่ในวาระ
|}
==ดูเพิ่ม==
ประเทศอุซเบกิสถาน
ธงชาติอุซเบกิสถาน
ตราแผ่นดินอุซเบกิสถาน
เพลงชาติอุซเบกิสถาน
==อ้างอิง==
 
อุซเบกิสถาน
ประธานาธิบดีอุซเบกิสถาน
การเมืองอุซเบกิสถาน
รัฐบาลอุซเบกิสถาน
วงศ์กัญชา

วงศ์กัญชา หรือ Cannabaceae เป็นวงศ์ของพืชมีดอกขนาดเล็ก ประกอบด้วย 170 สปีชีส์ จาก 11 สกุล ได้แก่ Cannabis (กัญชา), Humulus (ฮอป) และ Celtis (hackberries). Celtis เป็นสกุลที่ใหญ่ที่สุด ประกอบด้วย 100 สปีชีส์
===สกุล===

ต่อไปนี้เป็นสกุลที่กล่าวถึงใน Angiosperm Phylogeny Website, :
Aphananthe Planchon (syn. Mirandaceltis Sharp)
Cannabis L. – กัญชา
Celtis L. (syn. Sparrea Hunz. & Dottori)
Gironniera Gaudich. (syn. Helminthospermum Thwaites, Nematostigma Planchon)
Humulus L. (syn. Humulopsis Grudz.) – ฮอป
Lozanella Greenman
Parasponia Miquel
Pteroceltis Maxim.
Trema Loureiro (syn. Sponia Decaisne)
==อ้างอิง==
==แหล่งข้อมูลอื่น==
Cannabaceae of Mongolia in FloraGREIF
โครงข่ายโทรคมนาคมยุคหน้า

โครงข่ายโทรคมนาคมยุคหน้า (Next-Generation Network หรือ NGN)  คือ ร่างกายของการเปลี่ยนแปลงทางสถาปัตยกรรมที่สำคัญในโครงข่ายส่วนที่เป็น core และ access. ความคิดทั่วไปที่อยู่เบื้องหลัง NGN ก็คือมีเพียงเครือข่ายการขนส่งเพียงหนึ่งเดียวเพื่อขนส่งข้อมูล และการบริการทั้งหมด (เสียง ข้อมูลและ สื่อทุกประเภท เช่นวิดีโอ ) โดยการ encapsulating เหล่านี้ให้เป็นแพ็คเกตคล้ายกับที่ใช้บนอินเทอร์เน็ต. NGNs โดยทั่วไปจะถูกสร้างด้วย Internet Protocol ดังนั้น การเปลี่ยนแปลงข้อมูลทั้งหมดจะถูกทำให้อยู่ในรูป IP
==รายละเอียด==
นิยามของ NGN ตามที่ ITU -T กำหนดไว้ คือ:
คือเครือข่ายที่มีพื้นฐานเป็นแพ็คเกต ซึ่งสามารถให้บริการด้านโทรคมนาคมหลายชนิด และ สามารถใช้ประโยชน์จากบรอดแบนด์อย่างหลากหลายและให้คุณภาพของการบริการที่ใช้ เทคโนโลยีการขนส่งในที่ซึ่งฟังก์ชั่นที่เกี่ยวข้องกับบริการเป็นอิสระจากเทคโนโลยีที่เกี่ยวข้อง กับการขนส่ง  โดยที่ผู้ใช้ไม่ถูกจำกัดการเข้าถึงผู้ให้บริการที่แตกต่างกัน มีการสนับสนุนการใช้งานเคลื่อนที่ทั่วไป ซึ่งจะช่วยให้ผู้ใช้ได้รับบริการที่สม่ำเสมอและทั่วถึง
จากมุมมองของการปฏิบัติ  NGN เกี่ยวข้องกับการการเปลี่ยนแปลงสถาปัตยกรรมหลักสามประการ ที่จะต้องมีการมองที่แยกจากกัน :
ใน core network, NGN หมายถึงการรวมตัวของหลายๆ transport networks (ที่ถูกกำหนดให้ใช้งานเฉพาะอย่างหรือแบบซ้อนทับ) ที่แต่ละเครือข่ายได้สร้างขึ้นในอดีตสำหรับการให้บริการที่แตกต่างกันเช่นบริการโทรศัพท์บ้าน, บริการข้อมูล และบริการโทรศัพท์เคลื่อนที่ ให้ เป็นหนึ่ง core transport network (มักมีพื้นฐานมาจาก IP และ Ethernet) มันหมายถึงการ migrate ของเสียงจากสถาปัตยกรรม circuit-switched ( PSTN ) มาเป็น VoIP และ การ migrate ของบริการแบบตำนานดั้งเดิม เช่น frame relay, X.25, (ทั้งการ migrate ในเชิงพาณิชย์ของลูกค้าไปยังบริการ ใหม่ ๆ เช่น VPN IP หรือ การ migrate ทางเทคนิคโดยการเลียนสภาพการบริการ "ตามตำนาน" บน NGN)
ใน access network แบบมีสาย, NGN หมายถึงการ migrate จาก ระบบที่เสียงวิ่งคู่ไปกับ DSL บนสายโทรศัพท์เดียวกันในชุมสายท้องถิ่น ไปเป็น การติดตั้ง DSLAMs ที่มีพอร์ตเสียงหรือ VoIP ทำให้มันเป็นไปได้ ที่จะตัดโครงสร้างพื้นฐานของระบบเสียงออกจากชุมสาย
ใน access network เคเบิล (HFC), NGN convergence หมายถึง การmigrate ของระบบเสียงอัตราบิตคงที่ ไปเป็นมาตรฐาน CableLabs  PacketCable ที่ให้ปริการ VoIP และ SIP ซึ่ง บริการทั้งสองนี้วิ่งอยู่บน DOCSIS ที่เป็นมาตรฐานเลเยอร์สายเคเบิลข้อมูล
ใน NGN ใดๆ มีการแยกอย่างชัดเจนระหว่างส่วนการขนส่ง(Transport Stratum) ของเครือข่ายและ ส่วนบริการ(Service Stratum) ที่ทำงานบนการขนส่งนั้น ซึ่งหมายความว่า เมื่อใดก็ตามที่ผู้ให้บริการต้องการที่จะเปิดใช้งานบริการใหม่ เขาสามารถทำได้โดยการกำหนดโดยตรงที่ชั้นบริการโดยไม่พิจารณาชั้นของการขนส่ง - นั่นคือบริการจะเป็นอิสระจากรายละเอียดของการขนส่ง การใช้งานที่เพิ่มมากขึ้น, รวมทั้งเสียง, มีแนวโน้มที่จะเป็นอิสระจาก access network ( การสลาย layer ของเครือข่าย และ
สกุลกัญชา

สกุลกัญชา หรือ Cannabis (; Cán-na-bis) เป็นสกุลของพืชมีดอกที่ประกอบด้วย 3 สปีชีส์ Cannabis sativa หรือกัญชง  Cannabis indica หรือกัญชา  และ Cannabis ruderalisที่เป็นวัชพืชในยุโรป พืชเหล่านี้เป็นพืชท้องถิ่นในเอเชียกลาง และเอเชียใต้ พืชในสกุลนี้เป็นพืชให้เส้นใย สมุนไพร และยังถูกรัฐบาลในหลาย ๆ ประเทศมองว่าเป็นยาเสพติด นอกจากนั้นยังสามารถคั้นน้ำมันจากเมล็ดได้ดวย
==อ้างอิง==
== ดูเพิ่ม ==
Hulsewé, A. F. P. (1979). China in Central Asia: The Early Stage 125 BC – AD 23: an annotated translation of chapters 61 and 96 of the History of the Former Han Dynasty. E. J. Brill, Leiden. ISBN 90-04-05884-2.
Mallory, J. P. and Victor H. Mair (2000). The Tarim Mummies: Ancient China and the Mystery of the Earliest Peoples from the West. Thames & Hudson, London. ISBN 0-500-05101-1.
==แหล่งข้อมูลอื่น==
International Plant Names Index (IPNI)
The Endocannabinoid System Network (ECSN)  - Contains medical information to the Endocannabinoid System
Erowid: Cannabis (Marijuana) Vault
UNODC: World Drug Report 2006, Chapter 2: Cannabis: Why We Should Care (2006)
EMCDDA drugs profile: Cannabis (2007)
กฎหมายกัญชาและใบกระท่อมทางการแพทย์ในประเทศไทย
พลูด่าง

พลูด่าง เป็นพืชดอกชนิดหนึ่งในวงศ์ Araceae ซึ่งกระจายพันธุ์อยู่ทั่วโลก ตั้งแต่ออสเตรเลีย จีน ญี่ปุ่น อินเดีย พืชชนิดนี้พบในป่าเขตร้อนทั่วโลก ในบางครั้งอาจเป็นสร้างความเสียหายทางนิเวศวิทยาด้วย พืชชนิดนี้มีหลายชื่อ เช่น Australian native monstera, centipede tongavine, devil's ivy, golden pothos, hunter's robe, ivy arum, money plant, silver vine, Solomon Islands ivy และ taro vine  อย่างไรก็ดี บางครั้งพืชชนิดนี้อาจถูกเข้าใจผิดว่าเป็น ฟิโลเดนดรอน
== ชื่อพ้อง ==
Epipremnum pinnatum cv. aureum Nicolson
Epipremnum angustilobum K.Krause
Epipremnum elegans Engl.
Epipremnum glaucicephalum Elmer
Epipremnum merrillii Engl.
Epipremnum mirable Schott
Epipremnum pinnatum f. eporforatum (Engl.) Engl.
Epipremnum pinnatum f. multisectum (Engl.) Engl.
Monstera pinnata (L.) Schott
Philodendron nechodomae Britton
Polypodium laciniatum Burm f.
Pothos aureus Linden & André
Pothos pinnatus L.
Rhaphidophora cunninghamii Schott
Rhaphidophora laciniata (Burm. f.) Merr.
Rhaphidophora lovellae F.M.Bailey
Rhaphidophora merrillii Engl.
Rhaphidophora pertusa var.vitiensis (Schott)Engl.
Rhaphidophora pinnata (L.) Schott
Rhaphidophora pinnata (Schott) 
Rhaphidophora vitiensis Schott
Scindapsus aureus (Linden & André) Engl.
Scindapsus pinnatus Schott 
== แหล่งข้อมูลอื่น ==
Pothos Production Guide  - discusses care of this plant
TED video - Kamal Meattle on How to Grow Your Own Fresh Air slides
พืชที่พบในทวีปเอเชีย
วงศ์บอน
วารุจ ศิริวัฒน์

นายวารุจ ศิริวัฒน์ เป็นที่ปรึกษารัฐมนตรีช่วยว่าการกระทรวงการคลัง (นายสันติ พร้อมพัฒน์) สมาชิกสภาผู้แทนราษฎรจังหวัดอุตรดิตถ์ เขต 2 และอดีตสมาชิกสภาผู้แทนราษฎรแบบบัญชีรายชื่อ
== ประวัติ ==
วารุจ ศิริวัฒน์ เกิดเมื่อวันที 1 กันยายน พ.ศ. 2505 ที่ตำบลท่าอิฐ อำเภอเมือง จังหวัดอุตรดิตถ์ เป็นบุตรของพลเรือตรีชอบ กับนางสุพัตรา (วิจิตรานนท์) ศิริวัฒน์ และเป็นน้องชายของนายชัยภักดิ์ ศิริวัฒน์ สำเร็จการศึกษาระดับปริญญาตรีนิเทศศาสตรบัณฑิต (โฆษณา) จากมหาวิทยาลัยกรุงเทพ และปริญญาโท ศิลปศาสตรหาบัณฑิต (รัฐศาสตร์) จากมหาวิทยาลัยรามคำแหง
วารุจ สมรสกับนางนวลจิรา ศิริวัฒน์
== การทำงาน ==
วารุจ ศิริวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุตรดิตถ์ สมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา (เลือกตั้งแทนนายศรัณย์ ศรัณย์เกตุ จากพรรคไทยรักไทยที่ถูกใบแดง) ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ย้ายมาลงสมัครรับเลือกตั้งในระบบบัญชีรายชื่อ สังกัดพรรคไทยรักไทย กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้งในเขตเลือกตั้งที่ 2 จังหวัดอุตรดิตถ์อีกครั้งหนึ่ง สังกัดพรรคพลังประชาชน และได้รับตำแหน่งประธานคณะกรรมาธิการการที่ดิน ทรัพยากรธรรมชาติและสิ่งแวดล้อม ในสภาผู้แทนราษฎรไทย ชุดที่ 23 ซึ่งต่อมาในปี พ.ศ. 2551 ศาลรัฐธรรมนูญวินิจฉัยให้ยุบพรรคฯ นายวารุจ พร้อมกับสมาชิกอีกจำนวนหนึ่งจึงย้ายไปสังกัดพรรคกิจสังคม นำโดยนายสุวิทย์ คุณกิตติ
ในการเลือกตั้ง พ.ศ. 2554 เขาลงสมัครรับเลือกตั้งในสังกัดพรรคชาติพัฒนา แต่แพ้ให้กับนายศรัณย์ ศรัณย์เกตุ จากพรรคเพื่อไทย
ในการเลือกตั้ง พ.ศ. 2562 วารุจลงสมัครรับเลือกตั้งสมาชิกสภาผู้แทนราษฎรแบบแบ่งเขต จังหวัดอุตรดิตถ์ เขต 2 สังกัดพรรคพลังประชารัฐ แต่ไม่ได้รับการเลือกตั้ง
ในเดือนสิงหาคม พ.ศ. 2562 วารุจ ศิริวัฒน์ ได้รับแต่งตั้งให้ดำรงตำแหน่งที่ปรึกษารัฐมนตรีช่วยว่าการกระทรวงการคลัง
ในการเลือกตั้งปี พ.ศ. 2566 ได้กลับมาลงสมัครรับเลือกตั้งในสังกัดพรรคเพื่อไทย เขตเลือกตั้งที่ 2 จังหวัดอุตรดิตถ์ และได้รับการเลือกตั้ง
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
สภาผู้แทนราษฎรไทย ชุดที่ 23
บุคคลจากอำเภอเมืองอุตรดิตถ์
นักการเมืองไทย
สมาชิกสภาผู้แทนราษฎรจังหวัดอุตรดิตถ์
สมาชิกสภาผู้แทนราษฎรไทยแบบบัญชีรายชื่อ
พรรคชาติพัฒนา (พ.ศ. 2535)
พรรคไทยรักไทย
พรรคพลังประชาชน (พ.ศ. 2541)
พรรคกิจสังคม
พรรคชาติพัฒนา (พ.ศ. 2550)
พรรคพลังประชารัฐ
พรรคเพื่อไทย
บุคคลจากคณะนิเทศศาสตร์ มหาวิทยาลัยกรุงเทพ
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
สามัคคีชัย

สามัคคีชัย (ສາມັກຄີໄຊ) เป็นเมืองแห่งหนึ่งของแขวงอัตตะปือ ตั้งอยู่ทางตอนใต้ของประเทศลาว
==เมืองและหมู่บ้าน==
==อ้างอิง==
สามัคคีชัย